钦定古今图书集成/历象汇编/历法典/第103卷 > 《新法历书一》 > 图
## 钦定古今图书集成/历象汇编/历法典/第103卷 > 《新法历书一》 > 图

角有二类一直角一斜角凡直角其度皆九十斜角有二类一锐角一钝角

钝角者其度大于象限锐角者其度小于象限角之馀与弧同理〈或曰较角或曰差角〉

有两角并在一线上为同

“方角并之，等于两直角。”如右图甲与乙，丙与丁，皆是
同方，两角等于两直角，故彼角为此角之较。

如前“乙角”，即甲之较，甲亦乙之较。

《三角》形：或三边等，或两边等，或三不等。

三角形，两腰等，其底线上两角亦等；底上两角等，则
两腰亦等。〈见几何一卷第五〉

《三边形》之“三角等”，则三边亦等。

《三角形》之角有二类，一为直角三边形，一为斜角三
边形。

直角三边形，形内止有一直角。

直角，三边形之对，直角边名弦，两腰名句股。

远西句股，俱各垂线互用之。

《斜角形》。其角皆斜。

斜角形有二类，一曰“锐角”，一曰“钝角。”

钝角形止有一钝角。

锐角形三，皆锐角。

《三角形》，有二类：一曰“平面上形”，一曰“球上形。”

《论平面上三角形》。〈凡十一条：〉

平面上三角形有三种：一直线，一曲线，一杂线。《大测》
所论，皆直线也。

凡等角两三边形，其在等角旁之各两腰线，相与为
比例，必等，而对等角之边为相似边。〈几何六卷第四题〉
凡两三角形，其角两边之比例等，即两形为等角形，
而对各相似边之角各等。〈几何六卷第五题〉

此二题为《大测》之根本，不用开方，直以比例得之，法至简，用至大也。

如左图甲乙丙丁戊己两形，甲与丁，乙与戊，丙与己。